作者:喬吉
標題:中呂・紅繡鞋竹衫兒
內容:並刀剪龍鬚為寸，玉絲穿龜背成文，襟袖清涼不沾塵。汗香晴帶雨，肩瘦冷搜雲，是玲瓏剔透人。浹背全無暑汗，曲肱時印新瘢，襯荷花落魄壯懷寬。挹風香雙袖細，披野色一襟團，滿身兒窺豹管。書所見臉兒嫩難藏酒暈，扇兒薄不隔歌塵，佯整金釵暗窺人。涼風醒醉眼，明月破詩魂，料今宵怎睡得穩。泊皋亭山下石骨瘦金珠窟嵌，樹身馳瓔珞襤衤參，秋影秋聲繞蓬龕。青山黃鶴樓，白水黑龍潭，野猿啼碎膽。